
1.	NAMEN IN UPORABA
Samohodna kosilnica je stroj namenjen za košnjo trave. Uporablja se za košnjo večjih ravnih travnatih površin, različnih naklonin, za premikanje pa uporablja lastni pogon. 

2.	NEVARNOSTI PRI DELU
Zaradi prilagodljivosti stroja obstaja več nevarnosti, katere lahko s pravilnimi postopki dela preprečimo. Za vsako delo posebej mora biti stroj opremljen tako, da bo poskrbljeno za varnost vseh udeležencev. Praviloma samohodna kosilnica ogroža varnost strojnika in varnost delavcev v neposredni okolici. Nevarnosti se pojavljajo v zvezi z nezavarovanimi vrtečimi, gibljivimi in strižnimi elementi. Pri večjih naklonih obstaja nevarnost prevrnitve stroja. Pri daljšem upravljanju stroja lahko pride do okvare sluha. 

3.	PRED UPORABO
· pred uporabo samohodne kosilnice mora strojnik opraviti vizualni pregled in ugotoviti brezhibnost na konstrukciji stroja, predvsem stanje koles in gibljivih delov, opozorilnih napisov in vse pomožne opreme,
· pred zagonom mora strojnik poznati položaj in operacije vseh kontrol; preveriti mora nivo olja in količino goriva,
· potrebno je upoštevati vse varnostne ukrepe, da preprečimo najmanjšo nevarnost, ki bi lahko privedla do nezgode pri delu.

4.	MED UPORABO
--	po zagonu stroja moramo preskusiti delovanje vseh komand in premike stroja, delovanje zavornih mehanizmov,
-	stroja ne smemo uporabljati preko njegovih delovnih zmožnosti,
-	med delovanjem strojnik stroja ne sme zapuščati, v kolikor ga, mora predhodno zagotoviti, da se stroj postavi na stran in zagotoviti, da se sam od sebe ne premakne (orodje spusti na zemljo, zavre kosilnico, izklopi pogon, podloži kolesa in izvleče ključ), 
-	med uporabo stroja ne smemo popravljati, dolivati goriva, mazati ipd. ,
-	po končanem delu je potrebno onesnaženo mesto nemudoma očistiti, če tega ne stori ali ne more storiti onesnaževalec sam, cesto na njegove stroške očisti redni vzdrževalec ceste, 
-	pri vožnji in delu s samohodno kosilnico upoštevamo vsa tehnična navodila tudi za uporabo priključkov.

5.	VZDRŽEVANJE, ČIŠČENJE IN PREGLEDOVANJE
Čistoča in urejenost delovnega stroja sta prvi zahtevi varnosti in zdravja pri delu. Pri servisiranju in vzdrževanju je potrebno upoštevati navodila proizvajalca. Kadar stroj dlje časa miruje, ga je potrebno pred uporabo temeljito pregledati ob zagonu pa nekaj časa utekati.

6.	OSEBNA ZAŠČITNA SREDSTVA
Pri delu je obvezna uporaba zaščitnih rokavic, čelade z glušniki, zaščitnih očal, delovne obleke in zaščitnih čevljev.

